40 Fraser Street B&B | LekkeSlaap
40 Fraser Street B&B is weggesteek in 'n groot, pragtige tuin met makadamia-, avokado- en ou eikebome wat oorgenoeg skadu bied. Kom ontspan in die vriendelike, plattelandse dorpie met sy ontspanne, landelike atmosfeer. Ontbyt word ingesluit by jou verblyf.
Die B&B bied 'n verskeidenheid verblyf-opsies insluitend 2 dubbelkamers, 2 gesinskamers en 1 knus wittebrood-suite. Die dubbelkamers het 2 enkelbeddens wat in 'n dubbelbed omskep kan word. Die gesinskamers bestaan uit 2 skakelkamers met 'n en suite-badkamer. Die wittebrood-suite het 'n aparte ingang en 'n privaat balkon waar jy jou eerste koppie tee of koffie van die dag kan geniet. Alle kamers sluit elektriese komberse en WiFi in.
Tariewe sluit 'n stewige Engelse-ontbyt in wat in die eetkamer of op die patio bedien word. Gaste is welkom om in die leefarea te ontspan waar gesellige vuurtjies in die winter knetter. Daar is ook 'n TV. Oorgenoeg parkeerplek is op die perseel beskikbaar en braaigeriewe en vuurmaakhout word voorsien. Gaste kan ook luilekker sit en hul aan die voëls verkyk. Voëls, insluitend uile en houtkappers, kom volop voor. Kinders is welkom teen 'n onderhandelbare tarief, afhangend van hul ouderdom en die aantal kinders wat saamkom.